मेरी चुप्पी थमां मेरा अज्ञान ताड़दे होई कृष्ण बोलेया-‘तां फिरी सुनी लै-‘इक ग्रां दे बाहर इक गरीब मालनै दी झोंपड़ी ही। उसी सुन्ने दे कगण पाने दा बड़ा चा हा। उमर भर बचैरी ने मेहनत मशक्कत कीती तां जाइयै ओदी अबल्हाखा परवान चढ़ी। पर कंगण पाइयै खुशी दे थार दुआरी उठी आई। कोई उसी कंगणें बारै पुछदा नईं हा-इसदा उसी दुक्ख हा। लोक सरसरी नजर मारदे ते लंगी जन्दे। इक दिन बड्डै-पैहर मालनै ने गुस्से च आइयै अपनी झोपड़ी गी मसैहरा छुआई दित्ता।’’